Техникалық және кәсіптік білім берудегі педагогтер мен студенттердің кибермәдениетін қалыптастыру
Сарқан көпсалалы колледжі, арнайы пән оқытушысы,
Нұрланқызы А.


Цифрлық даму әлемінде техникалық және кәсіптік білім беру ұйымдарындағы желілік қауіпсіздік маңызды рөл атқарып отыр. Киберқауіпсіздік дегеніміз – жеке деректерді компьютерлік жүйелер арқылы жеке адамның өзіне қарсы пайдалануға жол бермеу, адамдарды киберқауіптер мен киберқылмыстардан қорғауға бағытталған технологиялар жиынтығы болып табылады.
Студенттердің желілік қауіпсіздігін қамтамасыз етпеу, кибербуллингке алып келуі мүмкін. Кибербуллинг дегеніміз – цифрлық технологияларды пайдалана отырып біреуді құдалау. Көбінесе месенджерлерде, әлеуметтік желілерде, ұялы телефондар мен ойын платформаларында орын алады. Бұл – қудалау нысанына айналған адамды қорқыту, ашуландыру немесе масқаралауды көздейтін мақсатты мінез-құлық үлгісі.
Кибербуллингке келесілер жатады:
· Әлеуметтік желілерде біреу туралы жалған ақпарат тарату немесе біреудің келіссіз фотосуреттерін орналастыру;
· Хабар алмасу платформалары арқылы тіл тигізетін хабарламалар немесе бопса жіберу;
· Өзін басқа адам ретінде таныстырып, оның атынан келіссіз хабарламалар жіберу.
Шынайы өмірде қудалау және кибербуллинг көбінесе бір уақытта қатар орын ала алады. Бірақ интернеттегі қудалау цифрлық із қалдырады – бұл пайдалы болуы мүмкін және қорқытуды тоқтату үшін қажет дәлел бола алады.
Білім алушылар киберқауіпсіздігін сақтау үшін қауіпсіздік бойынша түсіндірме жұмыстар жүргізілуі қажет және ата-аналарға жадынама ұсыну.
Ата-аналарға ұсынымдар:
1. Жасөспірімдердің қатысуымен Интернетке кірудің үй ережелерінің тізімін жасаңыз және оны сөзсіз орындауды талап етіңіз. Балаңызбен тыйым салынған сайттардың тізімін(«қара тізім»), интернеттегі жұмыс уақытын, Интернеттегі байланыс нұсқаулығын (соның ішінде чаттарда) талқылаңыз;
2. Интернет желісіне қосылған Компьютер ортақ бөлмеде болуы керек;
3. Шынайы өмірдегі достар туралы сөйлескендей, Интернеттегі достарымен немен айналысатындары туралы балалармен сөйлесуді ұмытпаңыз. Бұл адамдардың таныс екеніне көз жеткізу үшін балалар жедел хабар алмасу қызметтері арқылы байланысатын адамдар туралы сұраңыз;
4. Стандартты Ата-ана бақылауына қосымша ретінде қажетсіз мазмұнды блоктау құралдарын пайдаланыңыз;
5. Сіздің балаларыңыз қандай чаттарды қолданатынын білуіңіз керек. Модераторлық чаттарды пайдалануды ынталандырыңыз және балалардың жеке режимде сөйлеспеуін талап етіңіз.
	
Заман дамуына байланысты біз пайдаланатын технологияларда күннен-күнге даму үстінде. Ғылым мен қоғамның дамуы, бұл адамзаттық ой-өрісінің дамуына әсер етеді. Ақпараттың көптігінен  мәліметтердің рас өтірігін анықтауға уақыт жетпей жатады. 
Білім алушылар мен педагогтардың киберқауіпсіздігін сақтау үшін нақты жүйеленген адамгершілік әртүрлі қоғамдық құбылыстардағы сан алуан түрі мен нормалары туралы ілімдер жүйесін жинақтау қажет. Қажетті мағлұматтарды кең таратып, киберқауіпсіздік туралы түсініктерін кеңейтуіміз қажет.
